Dag Ove Johansen

**Dag Ove Johansen** (født 4. februar 1950 i Mo i Rana) er en norsk forfatter.

Johansen er utdannet lærer, og har undervist i barneskole, spesialskole, ungdomsskole og videregående skole. I årene 1969-74 utga han *[[science fiction]]*-fanzinen *Fabula*. Hans eget nettmagasin *Fabula* er oppkalt etter denne fanzinen. Han debuterte i 1974 med *[[science fiction]]*-novellesamlingen *T for Tramatura*.

*Komsatrilogien* handler om steinaldermenneskene bosatt ved Nord-Europas største helleristningsfelt i Alta. Bøkene kom inn under Kulturrådets innkjøpsordning.

Som forfatter er han mest kjent for den 12 binds historiske romanserien *Sjamanens rike* (2002&ndash;2003) om samisk utvandring til Alaska i 1890-årene. «Første gang jeg hørte denne historien, var i 1989 da jeg leste boken *Samer, rein og gull i Alaska* av Ørnulv Vorren. Historien om de amerikanske myndighetene som fikk samer til å komme til Alaska for å lære eskimoene reindrift.» Serien er også utgitt på samisk. I 2022 utkom hele serien *Sjamanens rike* som lydbøker på Cappelen-Damm. Johansen er medlem av Norsk Forfattersentrum og Forfatterforbundet, og medlem av Nordnorsk Forfatterlag (NnF) siden 1973. Har sittet i styret for NnF flere ganger. Utga det første medlemsbladet for NnF i stensilert/*[[offset]]*-trykket utgave, og startet og driftet også NnFs nettside noen år, til begge ble overtatt av mer profesjonelle krefter i forfatterlaget. Johansen er nå NnF-medlemmet med lengst fartstid.

I mange år var han redaktør av avisen *Samfunnsliv*, stiftet av Bertram Dybwad Brochmann i mellomkrigstiden. Johansen var sterkt opptatt av Brochmanns filosofi, kalt «nyorienteringen», med klare religiøse og politiske referanser. Johansens engasjement preget fanzinen *Fabula* og novellesamlingen han utga på Forlaget For Flere i debutåret 1974, *Planetmalerne*, der budskapet fra «nyorienteringen» fikk flere av novellene til å fremstå mer som foredrag om Brochmanns filosofi enn som fortellinger.

Siden 2007 er han ansvarlig for Bondes Forlag.

## Bibliografi
* *T for Tramatura* &ndash; novellesamling (1974) 
* *Planetmalerne* &ndash; novellesamling (1974) 
* *Syklon* &ndash; novellesamling (1979) 
* *Alien - den åttende passasjer* (oversettelse) (1979)
* *Ond sirkel* &ndash; roman (1984) 
* *Stormnatt* &ndash; roman (1988) 
* *Rambos lov* &ndash; ungdomsroman (1990) 
* *Den hvite søvnen* &ndash; roman (1991) 
* *Havørnas skygge* &ndash; roman (1992) 
* *Nordlysvinger* &ndash; roman (1993) 
* *Tidskapselen* &ndash; ungdomsroman (1998) 
* *Sjamanens rike:*
#*Ravnedrøm* &ndash; roman (2002)  
#*Frostmåne* &ndash; roman (2002) 
#*Vestenfor* &ndash; roman (2002) 
#*Vindmarkene* &ndash; roman (2002) 
#*Trommereisen* &ndash; roman (2002)  
#*Dødsmasken* &ndash; roman (2002)  
#*Verdens ende* &ndash; roman (2003)  
#*Ravnene flyr* &ndash; roman (2003)  
#*Fire vinder* &ndash; roman (2003)   
#*Varghjerte* &ndash; roman (2003)   
#*Østenfor måne* &ndash; roman (2003)   
#*Der elvene møtes* &ndash; roman (2003)  
* *Johansens Åpenbaring* &ndash; essays og noveller (2004)
* *Kunsten å lese Bibelen* (Bertram D. Brochmann : nyutgivelse og bearbeidelse v/Dag Ove Johansen, Bondes Forlag) &ndash; debattbok (2007)
* *Landet bakom* &ndash; dokumentar (2014)
* *Stormnatt* &ndash; roman/e-bok (2017)
* *Storm Night* &ndash; roman/e-bok (2017)
* *Sjamanens rike* &ndash; romaner/hele serien som e-bok (2017)
* *Landet bakom* &ndash; dokumentar-e-bok (2017)
* *Helhetsøkonomien* (tidl. Totalitetsøkonomien ; av Gjert E. Bonde, bygget på B. D. Brochmanns ideer : nyutgivelse og bearbeidelse v/Dag Ove Johansen, Bondes Forlag) (2019)
* *Vargtid* &ndash; science fiction-fabel i fire deler (2020)
* *Lemenhæren* &ndash; science fiction-noveller (2020)
* *Landet bakom* &ndash; (ny og utvidet utgave av boken fra 2014) (2022)

## Referanser


## Eksterne lenker
* Dag Ove Johansens serie om samisk utvandring til Alaska 
* Fabula: Dag Ove Johansens nettsted 
* Den samfunnskritiske avisen Dag Ove Johansen er redaktør for
* Presentasjon av Dag Ove Johansen i Forfatterkatalogen på Forfattersentrums nettsider
* Presentasjon av Dag Ove Johansen i nettsiden til Alt om Fauske